༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
དཔྱོད་ལྡན་འགའ་ཞིག་གིས་དྲི་བ་ཞུས་པའི་
ལན་ཕྱོགས་གཅིག་ཏུ་བཀོད་པ་མེ་ཏོག་སིལ་མ་
ཞེས་བྱ་བ་བཞུགས།
༄༅། ། ན་མོ་གུ་རུ། ཡུམ་གསུམ་གནོད་འཇོམས་ཀྱིས་སྒོ་གསུམ་དང་རྣམ་
གྲངས་བཅུ་གཅིག་གི་སྒོ་ནས་མདོ་བཀྲལ་བར་གསུངས་བའི་སྒོ་གསུམ་ཀ་གདུལ་བྱ་
དབང༌བོ༌རྣོ་འབྲིང༌རྟུལ་གསུམ་གྱི་དབང་དུ་བྱས་པར་གསལ་ལ་དེ་ལྟར་ན་གདུལ་བྱ་
གསུམ་འགལ་དགོས་ཤིང་། ཉི་ཁྲི་ལྟ་བུའི་ཆེད་དུ་བྱ་བའི་གདུལ་བྱ་དེ་ཉི་ཁྲི་རིལ་བོའི་
གདུལ་བྱ་ཡིན་ན། དེ་གསུམ་གར་འགྱུར་སྙམ་པས་འདིའི་དོན་གང་ལགས། ༧ ཡུམ་
གསུམ་གནོད་འཇོམས་ལྟར་ན། ཉི་ཁྲི་ལྟ་བུའི་ཆེད་དུ་བྱ་བའི་གདུལ་བྱ་ལ་ཡང་།
ནང་གསེས་ཀྱིས་མགོ་ཙམ་སྨོས་པས་གོ་བ་སོགས་དབང་བོ་རྣོ་རྟུལ་མི་འདྲ་བ་ཡོད་པ་
མི་འགལ་སྙམ་སྟེ། རྒྱན་ལྟ་བུ་ལ་ཡང་མཆོད་བརྗོད་དང་བསྡུས་དོན་རགས་པ་ཙམ་
གྱིས་གོ་ནུས་པ་དང་། ཚིག་དོན་རྒྱས་པར་ཕྱེ་ནས་བཤད་དགོས་པ་སོགས། ནང་
གསེས་ཀྱི་གདུལ་བྱ་དབང་བོ་རྣོ་རྟུལ་ཡོད་འདྲ་སྙམ།
གནོད་འཇོམས་ལས་སྟོང་ཉིད་བཅུ་དྲུག་སྐྱེ་འགག་ཀུན་བྱང་མེད་པའི་
སྐབས་སུ་རྩ་ཤེའི་ལུང་དྲངས་པར་གསུངས་པས་ལུང་གང་ལགས། ༧ གནོད་འཇོམས་
སུ་རྩ་ཤེའི་ལུང་དྲངས་པར་གསུངས་པ་ཀུན་འབྱུང་ལ་འདོམས་པའི་གདམས་ངག་གི་
ཐད་དུ་གསེར་ཕྲེང་དུ་བཀོད་པ་འདི་དག་ཡིན།
ཡང་གནོད་འཇོམས་སུ་ཆོས་ཀྱི་བདག་མེད་སྒྲུབ་བྱེད་ཀྱི་རིགས་པ་ནི་གསེར་
ཕྲེང་ལས་སློབ་དཔོན་སངས་རྒྱས་བསྐྱངས་དང་ཟླ་བ་གྲགས་པས་བཀོད་
པ་དང་ཁྱད་མེད་པར་སྣང་ཞིང་ཞེས་གསུངས་པས་དེ་འདྲའི་རིགས་པས་གཞན་སྟོང་
སྒྲུབ་ཚུལ་གང་ལགས། ༧ དེའི་ཐད་དུ་ཟླ་གྲགས་སོགས་ཀྱི་ རིགས་པ་དང་ཁྱད་མེད་
- 45 -

དྲི་བ་ཞུས་པའི་ལན་ཕྱོགས་གཅིག་ཏུ་བཀོད་པ་མེ་ཏོག་སིལ་མ།
པར་གསུངས་པ། རིགས་པ་འགོད་ཚུལ་དང་ཚིག་རིས་ཙམ་འདྲ་བ་ལ་དགོངས་ཏེ་
ཤིང་རྟའི་སྲོལ་འབྱེད་ཀྱི་ཐད་དུ་ཀླུ་སྒྲུབ་ཞབས་ཀྱི་རིགས་པ་ཇི་ལྟ་བ་བཞིན་འཆད་
འདོད་པར་འདུག་ཅེས་པའི་ཚིག་གི་ནུས་པས་དགོངས་པ་ལྟར་འཆད་འདོད་འདུག་
ཀྱང་དགོངས་པར་མ་སོང་བའི་དོན་དུ་བྱེད་དགོས།
སྤྱི་དོན་དུ་དགོས་པ་མཐོང་བ་བསྡུས་དོན་རགས་པ་ཙམ་མཐོང་བ་ལ་རག་
ལས་གསུངས་པའི་བསྡུས་དོན་རགས་པ་ཙམ་ངེས་པའི་ཚད་དང༌། དགོས་པ་རྟོགས་
པའི་ཚད་དང་། དེ་རྟོགས་པའི་བློ་ནི་བློ་རིག་བདུན་གྱི་ནང་གི་གང་ཡིན་དང་། ཚིག་
དོན་རྟོགས་པའི་ཚད་དང་དེ་རྟོགས་པའི་བློ་གང་ཡིན་རྣམས་ཀྱི་ཞིབ་ཆ་གང་ལགས།
༧ སྤྱི་དོན་དུ་དགོས་པ་མཐོང་བ་བསྡུས་དོན་རགས་པ་ཙམ་མཐོང་བ་ལ་རག་ལས་
པར་གསུངས་པས། དོན་བདུན་བཅུའི་ངོ་བོ་དབྱེ་བ་ས་མཚམས་སོགས་ཙམ་ཞིག་
ངེས་པ་ན་བསྡུས་དོན་རགས་པ་ངེས་ཤིང་། གྲངས་དང་གོ་རིམ་ངེས་པ་དེ་ལྟ་བུའི་སྒོ་
ནས་མདོ་དོན་བདེ་བླག་ཏུ་རྟོགས་ནུས་པའི་དགོས་པ་མཐོང་བ་འབྱུང་ལ། རྟོགས་
པའི་བློ་ནི། བསྟན་བཅོས་ལ་འཇུག་པའི་ཡན་ལག་གི་སྐབས་ཡིན་པས་ཐོས་བསམ་
གང་རུང་དུ་ངེས་ཤིང་། དེས་ན་ཡིད་དཔྱོད་དང་རྗེས་དཔག་གང་རུང་དང༌དོན་
འགྱུར་གྱི་ཐེ་ཚོམ་ཀྱང་ཡོད་པ་འདྲ། གཞན་དུ་བཤད་ཐབས་ཡན་ལག་ལྔ་དང་དགོས་
སོགས་ཆོས་བཞི་མཐོང་བའི་བློ་ཙམ་གང་ཡིན་དཔྱོད་ན། བུམ་པ་རྟོགས་པའི་བློ་དེ་
བློ་རིག་བདུན་གྱི་ནང་གི་གང་ཡིན་དཔྱོད་པ་དང་འདྲ། ཚིག་དོན་ནི་དབྱེ་བ་སོ་སོའི་
ཞིབ་ཆ་དང་། རྒྱུད་ལ་སྐྱེ་ཚུལ་སོགས་མཐའ་ཆོད་པར་བཤད་པ་ཡིན་པས། རྟོགས་
པའི་བློ་ཡང་སྔར་ལྟར་གཅིག་ཏུ་མ་ངེས་ཤིང་། ཚིག་དོན་རྟོགས་པ་བསྟན་བཅོས་
ལུས་ལ་ཐོས་སོགས་ཀྱིས་ཞུགས་ནས་འབྱུང༌།
གསེར་ཕྲེང་དུ་རྒྱན་གྱིས་མདོ་འཆད་པའི་མཚམས་སྦྱོར་དངོས་སུ་མེད་ཅིང་
ཤུགས་ལ་ཡོད་པ་ཞེས་པས་མཚམས་སྦྱོར་དངོས་སུ་མ་བྱུང་བ་ལྟ་བུར་གསུངས་པའི་
དགོངས་པ་གང་ལགས། ༧ རྒྱན་གྱིས་མདོ་འཆད་པའི་མཚམས་སྦྱོར་དངོས་སུ་མེད་
- 46 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
ཅིང་ཤུགས་ལ་ཡོད་པ་རྣམས་སློབ་དཔོན་གྱིས་གསལ་བར་མཛད་པ་གསེར་ཕྲེང་ལྟར་
ཡིན་ཀྱང་། མཚམས་སྦྱོར་ལ་དངོས་བསྟན་མ་ཡིན་པས་ཁྱབ་པ་བསྟན་པ་མིན་པས་
དངོས་ཤུགས་ཅི་རིགས་སུ་འབྱུང་བ་ཡིན།
རྣམ་བཤད་ལས་དོགས་པ་སྐྱེ་བའི་གཞི་ནི་མཆོད་བརྗོད་དོ་ཞེས་གསུངས་
པས་གང་ལ་དོགས་པའི་གཞི་དེ་ལ་རྩོད་དགོས་ཀྱང་། གསེར་ཕྲེང་ལས། མདོ་དང་
བསྟན་བཅོས་གང་ཡིན་ཞེ་ན་མདོ་ཡིན་པར་མངོན་ནོ་ཞེས་གསུངས་པས་མདོ་ལ་རྩོད་
པ་ཡིན་ན། དེ་ལྟར་ཕྱག་འཚལ་བ་དང་བསྟོད་པ་སྔོན་དུ་འགྲོ་བ་ཞེས་པས་བསྟན་
བཅོས་ལུས་ལ་རྩོད་ཟེར་མི་ཆོག་གམ། གསེར་ཕྲེང་ལས། དགོས་འབྲེལ་གྱི་མཚམས་
སྦྱོར་གྱི་སྔོན་དུ་བཀོད་པའི་ཕྱིར་སྔ་མ་ཉིད་རིགས་སོ་ཞེས་རྩོད་ལན་འདི་མཆོད་
བརྗོད་ལ་སྦྱོར་བར་གསུངས་པ་ལྟ་བུ་དང་རྣམ་བཤད་ལས། དགོས་འབྲེལ་གྱི་མཚམས་
སྦྱར་དུ་འབྱུང་བ་དེ་ཉིད་ལ་གསུངས་པ་གཉིས་འགལ་བར་སེམས་པས་དེ་གཉིས་
དགོངས་པ་གཅིག་ཏུ་འགྲོ་ཚུལ་གང་ལགས་དང༌། རྩོད་པ་བོའི་གང་ཟག་མདོ་བསྟན་
བཅོས་གང་རུང་གི་གདུལ་བྱ་ཞིག་གམ། དེ་ལས་གཞན་པ་ཞིག་ཡིན་ལགས། རྒྱན་
སྣང་དུ་ཕྱོགས་དང་པོ་ལྟར་ན་ཞེས་པ་མན་ཆད་ལན་དུ་བྱེད་པར་གསུངས་པས་དེ་
མན་ཆད་ལན་དུ་འགྲོ་ཚུལ་དང་། གསེར་ཕྲེང་ལས་སྨན་གསུམ་སོ་སོཪ་ཟོས་ན་ནད་
བསྐྱེད་པ་བཞིན་དུ་བརྟགས་པ་གསུམ་སོ་སོར་ཁས་བླངས་ན་སྐྱོན་འོང་ལ་སྨན་
གསུམ་བསྡོམས་ནས་ཟོས་ན་ནད་གང་ཡང་མི་སྐྱེ་བ་བཞིན་དུ་གསུམ་ཀ་བརྗོད་བྱར་
བསྡུས་པས་སྐྱོན་གང་ཡང་མེད་ཅེས་ལན་མཛད་ཀྱང༌། ཆོས་རེ་རེའི་ནང་དུ་ཤེས་བྱ་
མཐའ་དག་འདུ་བས་ན་ལན་དོན་མཐུན་དུ་མི་འགྲོ་སྙམ་པས་དེ་དག་གི་ཞིབ་ཆ་གང་
ལགས། ༧ རྩོད་ལན་གྱི་སྐོར་འདིའི་དོགས་པ་སྐྱེ་བའི་གཞི་མཆོད་བརྗོད་དང༌། རྩོད་
ས་ནི་མདོ་ཡིན་པར་རྣམ་བཤད་དང་འགྲེལ་ཆེན་ལྟར་ཡིན་ལ། དོགས་པ་སྐྱེ་ཚུལ་
མཁྱེན་གསུམ་ལ་མཆོད་བརྗོད་མཛད་པས། མཁྱེན་གསུམ་བརྗོད་བྱར་བྱེད་པའི་
བསྟན་བཅོས་རྩོམ་པར་ཡིད་དཔྱོད་ཀྱིས་ངེས་ནས། དེས་ན་ཡུལ་གཞི་གཉེན་རྣམ་
- 47 -

དྲི་བ་ཞུས་པའི་ལན་ཕྱོགས་གཅིག་ཏུ་བཀོད་པ་མེ་ཏོག་སིལ་མ།
གསུམ་གཏན་ལ་འབེབས་དགོས་ལ། མདོ་རྒྱན་གྱི་བརྗོད་བྱ་དོན་གཅིག་པས།
བཤད་བྱ་རྩ་བའི་ཤེར་མདོ་རྣམས་ཀྱིས་གཞི་གཉེན་སོགས་སོ་སོཪ་ཕྱེ་ནས་ཡ་གྱལ་ཪེ་
བརྗོད་བྱར་བྱེད་པ་ལ་མངོན་པ་དང་ཟློས་པ་སོགས་ཀྱི་སྐྱོན་བཀོད་དེ་དོགས་པ་
བསླང་བ་ལ། བཤད་ཚུལ་དང་དགོས་པ་མི་འདྲ་བའི་སྐྱོན་སྤོང་མཛད་ཅིང་། མཁྱེན་
པ་གསུམ་ཀ་བརྗོད་བྱར་བྱེད་ན་མདོ་དང་ཟློས་པའི་འགལ་སྤོང་འོག་ཏུདགོས་འབྲེལ་
གྱི་མཚམས་སྦྱར་དུ་འབྱུང་བ་དེ་ཡིན་ཞིང་འདི་བསྟན་བཅོས་ལ་རྩོད་པ་ཡིན་སྙམ་
པས་དེ་གཉིས་སོ་སོར་ཤེས་དགོས། རྩོད་ལན་སྔ་མ་མཆོད་བརྗོད་ལས་འཕྲོས་ཀྱང་
དེའི་རྩོད་ལན་དུ་སྦྱོར་བ་མི་འཐད་པར་གསུངས། དོགས་པ་འདི་དག་ཁོང་སློང་
ཡིན་ཀྱང་བསྟན་བཅོས་ཀྱི་གདུལ་བྱའི་རྒྱུད་ལ་འབྱུང་བའང་སྲིད་སྙམ། རྒྱན་སྣང་དུ་
ཕྱོགས་དང་པོ་ལྟར་ན་ཞེས་པ་མན༌ཆད༌ལན་དུ་བྱེད་པར་གསུངས་པ་ཕྱོགས་སྔ་ཉིད་
ལ་དྲིས་ལན་གཉིས་ལྟ་བུ་ཡོད་པ་ལ་དགོངས། སྨན་གསུམ་དང་སྦྱར་བའི་ལན་རང་
ལུགས་མིན། མདོར་ན་ཡ་གྱལ་དང་ཚོགས་པ་ལ་བརྟེན་ནས་རྩོད་སྤོང་གཉིས་སྔ་
ཕྱིར་བྱུང་བ་ཡིན་ཞིང་། རྒྱན་སྣང་དང་འགྲེལ་ཆུང་རྣམ་བཤད་གསེར་ཕྲེང་བཅས་
ཀྱི་དགོངས་པ་གཅིག་ཏུ་འབབ་པ་ཡིན་ལ་ཞིབ་ཆ་ད་དུང་ཡོད་ཀྱང་ཡི་གེ་མང་འགྲོ་
བས་ཞིབ་དཔྱད་འཚལ།
མཐའ་དཔྱོད་དུ་རང་རིག་གཉིས་སྣང་བཅས་ནུབ་དཔྱོད་པའི་གཉིས་སྣང་
ཤེས་པ་ལས་གཞན་པའི་ཡུལ་གྱི་སྣང་བ་ལ་བྱེད་གསུང་པ་ལ། འདི་ལྟར་དེ་ལ་ཤེས་པ་
ལས་གཞན་པའི་ཡུལ་སྣང་བར་ཐལ། ཤེས་པ་མི་རྟག་པ་སྣང་བའི་ཕྱིར་ཏེ། དེ་ལ་
ཤེས་པ་དང་གྲུབ་བདེ་རྫས་གཅིག་མཐའ་དག་སྣང་བའི་ཕྱིར། དེར་ཐལ། དེ་སྒྲུབ་
འཇུག་གི་བློ་ཡིན་པའི་ཕྱིར། ཁྱབ་པར་ཐལ། རྣམ་འགྲེལ་ལས། དེ་ཕྱིར་དངོས་པོ་
མཐོང་བ་ཡིས། ། ཡོན་ཏན་མཐའ་དག་མཐོང་བ་ཉིད། ། ཅེས་དང་། དགོངས་པ་
རབ་གསལ་ལས། དེ་ལྟར་སྒྱུ་མའི་སྣང་བ་ནི་རྣལ་འབྱོར་སྤྱོད་པའི་དབུ་མ་ལྟར་ན།
རང་རིག་མངོན་སུམ་དང་། ཞེས་གསུངས་པ་དང་། རིགས་རྒྱན་ལས། རྟོག་ཡུལ་
- 48 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
ན་ཡོད་པའི་ཕྱིར་ཞེས་བཀོད་པའི་ཚེ་ཕྱོགས་ཆོས་རང་རིག་གིས་འགྲུབ་པར་གསུངས་
པ་འདི་དག་གི་དོན་དང༌། སངས་རྒྱས་འཕགས་པའི་རང་རིག་གཞན་རིག་གི་ཁྱད་
པར་གང་གིས་འབྱེད་རྣམས་གསལ་སྩོལ་ཞུ་ལགས། ༧ རང་རིག་ལ་ཡུལ་གྱི་གཙོ་བོ་
ཤེས་པ་ལས་གཞན་པའི་ཡུལ་གྱི་སྣང་བ་མི་འབྱུང་བའི་རྒྱུ་མཚན་གྱིས། རང་རིག་ལ་
ཤེས་པ་ལས་གཞན་པའི་ཡུལ་སྣང་མེད་གསུངས་སམ། དབུ་མར། རྣལ་འབྱོར་སྤྱོད་
པའི་རང་རྒྱུད་པའི་ལུགས་ལ་སྒྱུ་མའི་སྣང་བ་རང་རིག་གིས་འགྲུབ་པར་གསུངས་པ་
སོགས་གོ་དཀའ་བས་ད་དུང་རེ་ཞིག་བཞག སངས་འཕགས་ཀྱི་རྒྱུད་ལ་རང་རིག་
གཞན་རིག་རྫས་རྒྱུན་ཙམ་གྱི་སྒོ་ནས་འཇོག་པ་འདྲ།
གནོད་འཇོམས་ཆེ་ཆུང་གཉིས་མདོ་རྒྱན་སྦྱར་བའི་འགྲེལ་བ་ཡིན་ཀྱང་དེ་
གཉིས་ཀས་རྒྱལ་སྲས་ཞེ་བརྒྱད་འདྲེན་ལུགས་མདོ་རྒྱན་མ་སྦྱར་བའི་འདྲེན་ཚུལ་ཡིན་
པར་གསེར་ཕྲེང་ལས། མདོ་དང་རྒྱན་མ་སྦྱར་བ་དང་སྦྱར་བའི་ལུགས་སོ། ། དང་པོ་
ནི་འབུམ་ཉི་ཁྲི་ཁྲི་བརྒྱད་སྟོང་བ་ཞེས་སོགས་དེ་དག་གི་བཤད་ཚུལ་བཀོད་པ་འདིའི་
དོན་གང་ལགས། ༧ རྒྱལ་སྲས་ཞེ་བརྒྱད་འདྲེན་ཚུལ་ལ། མདོ་རྐྱང་བའི་སྟེང་ནས་
འདྲེན་ཚུལ་དང་། རྒྱན་དང་སྦྱར་ཏེ་དངོས་ཤུགས་ཕྱེ་ནས་འདྲེན་ཚུལ་གཉིས་ཡོད་
པའི་དང་པོ་ལ་གནོད་འཇོམས་ཀྱི་བཤད་པ་བཀོད་ཀྱང་སྤྱིར་དེ་མདོ་རྒྱན་སྦྱར་བ་མ་
ཡིན་པར་མི་འགྱུར།
འཕགས་པའི་ལུགས་ལ་དགེ་འདུན་ཉི་ཤུ་འདྲེན་ཚུལ་ལ། སྤྱི་དོན་ལས། རྒྱུན་
ཞུགས་ཞུགས་པ་དབང་བོ་རྣོ་རྟུལ་གཉིས། རྒྱུན་ཞུགས་འབྲས་གནས། ཕྱིར་འོང་
དང་ཕྱིཪ་མི་འོང་འབྲས་གནས་གཉིས་དགྲ་བཅོམ་ཞུགས་པའི་མིང་ཅན་དེ་བཞི་ཡོད་
པའི་ཕྱིར་ཞེས་གསུངས་པ་འདི་ཉི་སྣང་གསེར་ཕྲེང་གཉིས་ཀར་མི་མཐུན་ཏེ། ཉི་
སྣང་ལས། རྒྱུན་དུ་ཞུགས་པ་ཞེས་བཤད་པ་གང་ཡིན་ཞེ་ན། དེ་ཉིད་ནི་རིགས་ནས་
རིགས་སུ་སྐྱེ་བ་རྣམ་པ་གཉིས་སུ་ཤེས་པར་བྱ་སྟེ། ཞེས་རྒྱུན་ཞུགས་རིགས་ནས་
རིགས་སྐྱེ་མ་གཏོགས་དེ་ལས་གཞན་པའི་རྒྱུན་ཞུགས་འབྲས་གནས་མ་གསུངས་ཤིང་།
- 49 -

དྲི་བ་ཞུས་པའི་ལན་ཕྱོགས་གཅིག་ཏུ་བཀོད་པ་མེ་ཏོག་སིལ་མ།
དེ་བཞིན་དུ་ཕྱིར་འོང་འབྲས་གནས་དང་ཕྱིར་མི་འོང་དང་དགྲ་བཅོམ་དྲངས་པ་
ཡང་མི་མཐུན་པར་འདུག་པ་འདི་དག་དགོངས་པ་གཅིག་ཏུ་འགྲོ་ལུགས་ཨེ་ཡོད་
ལགས། ༧ འཕགས་པའི་ལུགས་ཀྱི་དགེ་འདུན་གྱི་གྲངས་འདྲེན་སྤྱི་དོན་དུ་གསུངས་
པ་ཡིག་ནོར་དུ་བྱེད་ན་མ་གཏོགས་གང་དང་ཡང་མི་མཐུན་པ་ལྟ་བུར་འདུག་གསུངས།
སློབ་དཔོན་བདག་ཉིད་ཆེན་པོའི་ལུགས་ལ། རྟ་གང་ཡིན་པ་གླང་ཡིན་དེ་ལ་དབྱེ་ན་
ར་དང་ལུག་གཉིས་གསུངས་པ་ལ། གསེར་འཕྲེང་ལས། ཉན་ཐོས་ཀྱི་དབང་དུ་བྱས་
ན་བདེན་པ་ཞེས་གསུངས་པའི་དོན་གང་ལགས། ༧ སློབ་དཔོན་གྱི་ལུགས་ལ་སྲིད་
རྩེའི་མཐར་ཐུག་འགྲོ་ཞེས་བསྙད་པའི་གཟུགས་ཀྱི་ཆགས་བཅོམ་ལ། མཐོང་ཆོས་ཞི་
དང་ལུས་མངོན་བྱེད་གཉིས་ཞེས་པ་མཚོན་བྱེད་དཔེའི་ཉན་ཐོས་ཀྱི་དབང་དུ་བྱས་
ན༌གཞི་མཐུན་མི་སྲིད༌པ་དུ་མ་དབྱེ་གཞི་དབྱེ་ཆོས་སུ་བསྟན༌པས། རྟ་གང་ཡིན་པ་
གླང་ཡིན་སོགས་ཀྱི་སྐྱོན་འཇུག་པས་ཕ་རོལ་པོ་བདེན་ན་ཡང༌། ཞེས་པའི་དོན་ཡིན་
ཀྱང་གསེར་ཕྲེང་དུ་བདེན་པ་ཞེས་པ་ཡིག་སྐྱོན་ཡིན་ནམ།
སྦྱོར་ལམ་བཞིའི་ཁྱད་པར་འབྱེད་པའི་ཚེ་སྤྱི་དོན་ལས། རྟོག་པ་མངོན་གྱུར་
བཞི་རིམ་བཞིན་མགོ་གནོན་ནུས་མི་ནུས་ཀྱིས་འཇོག་པར་གསུངས་པ་ལ། སྦྱོར་ལམ་
དྲོད་ཀྱིས་དེ་བཞི་ཀ་མགོ་གནོན་ནུས་པ་ཡིན་ཏེ། དེའི་མཉམ་གཞག་གི་ཚེ་དེ་བཞི་ཀ་
མངོན་དུ་མི་འགྱུར་བའི་ཕྱིར། ཞེས་པའི་ལན་དངོས་གང་ལགས།
སྦྱོར་ལམ་བཞིས་རྟོག་པ་བཞི་གནོན་པ། མཉམ་གཞག་གི་ཚེ་མངོན་དུ་མི་
འགྱུར་བ་ཙམ་ལ་མི་བྱེད། གཟུང་འཛིན་གྱི་རྟོག་པ་ལ་སྤོང་དཀའ་སླ་ཡོད་པ་སྤྱི་དོན་
ལྟར་དང་། དེ་ཡང་གོམས་པ་ཡུན་རིང་ཐུང་དང་། བསོད་ནམས་ཀྱི་ཚོགས་བསྐལ་
པ་མང་བོར་བསགས་པ་སོགས་ཀྱི་ཁྱད་པར་ལས་མཉམ་གཞག་ཏུ་རྟོག་པ་སོ་སོའི་
འཛིན་སྟངས་ལ་ཇེ་གནོད་དང་། རྗེས་ཐོབ་ཏུ་གཟུང་འཛིན་སྒྱུ་མ་ལྟ་བུར་འཆར་
ཚུལ་ལ་ཁྱད་ཆེན་པོ་ཡོད།
ཡང་རྟོགས་པ་བཞི་སྤང་བྱར་ལྡན་པ་ཐེག་ཆེན་གྱི་སྦྱོར་ལམ་གྱི་ཁྱད་ཆོས་ཡིན་ལ།
- 50 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
སྟོང་ཉིད་ལ་མཉམ་པར་གཞག་པའི་ཐེག་དམན་གྱི་སྦྱོར་ལམ་དྲོད་སོགས་བཞི་ཡོད་
པར་རིགས་པས་འགྲུབ་པས། མཉམ་གཞག་གི་ཚེ་ས་བོན་སྤང་མི་ནུས་ཤིང་། མངོན་
དུ་མི་འགྱུར་བ་ཙམ་ལ་གཉིས་ཀ་འདྲ་བས་འདིའི་སྤང་བྱར་མི་ལྡན་ཚུལ་གང་ལགས།
༧ རྟོག་པ་བཞི་སྤང་བྱར་ལྡན་པའི་དོན་རྣམ་བཤད་དུ་གསལ་བ་ལྟར། བདེན་
འཛིན་གྱི་རྣམ་རྟོག་ཆེད་དུ་གཏད་ནས་སྤང་བྱའི་གཙོ་བོར་བྱེད་ཅིང་ས་བོན་སྤང་
པའི་གཉེན་པོ་རང་སྟོབས་ཀྱིས་འདྲེན་ཞིང་། མངོན་གྱུར་རང་ཉིད་ཀྱིས་ཀྱང་ཟིལ་
གྱིས་གནོན་པའི་ལམ་གྱི་ནུས་པའི་ཁྱད་པར་ཡིན་ལ། ཐེག་དམན་ལ་སྟོང་ཉིད་རྟོགས་
པའི་སྦྱོར་ལམ་ཡོད་ཀྱང་། བདེན་ཞེན་སྤང་བྱའི་གཙོ་བོར་མི་བྱེད་ཅིང་། ཐབས་ཀྱི་
ཆ་ཐམས་ཅད་ནས་མི་འདྲ་ཞིང་། གོམས་པ་ཡུན་རིང་དུ་བསྲིངས་ནས་བསྒོམས་པ་
མིན་པ་སོགས་ཀྱིས་ནུས་པ་དེ་ལྟ་བུ་མེད། ༈ སེམས་ཙམ་པའི་ལུགས་ལ་གཟུང་
འཛིན་གཉིས་ཀའི་སྟོང་ཉིད་ཡིན་ཁྱབ་མཉམ་ཡིན་པས་དེ་གཉིས་ཀའི་བདག་འཛིན་
ཡང་ཡིན་ཁྱབ་མཉམ་ཡིན་དགོས་ལ། དེས་ན་གཟུང་རྟོག་མགོ་གནོན་ནུས་ན་འཛིན་
རྟོག་ཡང་མགོ་གནོན་ནུས་དགོས་ཤིང་། འདི་བའི་ལུགས་ལ་བདག་འཛིན་དེ་གཉིས་
དོན་གཅིག་ཀྱང་མི་འདྲ་བའི་ཁྱད་པར་ཡོད་དགོས་པས། སྦྱོར་ལམ་བཞིའི་ཁྱད་པར་
གང་གིས་འབྱེད་ལགས། ༧ སེམས་ཙམ་པའི་ལུགས་ལ། མདོ་སྡེ་རྒྱན་ལྟར་སྦྱོར་ལམ་
གྱི་ཁྱད་པར་ཤེས་དགོས་ལ། གཟུང་འཛིན་གྱི་སྟོང་ཉིད་ཡིན་ཁྱབ་མཉམ་ཡིན་ཀྱང་།
ཡུལ་དང་ཡུལ་ཅན་སོ་སོའི་སྟེང་ནས་གཟུང་འཛིན་རྫས་གཞན་དུ་འཛིན་པའི་རྟོགས་
པ་སོ་སོ་བ་ཡང་འདོད་དགོས་ལ། དེ་དག་མགོ་མནོན་ཚུལ་དང་། འཛིན་པའི་
གཡེང་བ་སྤོང་ཚུལ་ལ་ཞིབ་ཆ་ཡང་ཡོད་ལ། དེ་ཡང་འཛིན་པ་ལ་དམིགས་ནས་
གཟུང་བ་དང་རྫས་ཐ་དད་པའི་རྒྱང